- Пачынаў я са свайго, як водзіцца. Потым дапамагаў сваякам, затым – сябрам. У 1996 годзе ўступіў у Згуртаванне беларускай шляхты і там таксама дапамагаў з кансультаваннем па генеалагічным пошуку для сябраў арганізацыі. І адтуль усё пайшло-пайшло, і ў выніку вылілася ў адпаведную афіцыйную дзейнасць. Калі раней я зарабляў на жыццё іншым, а гэта ўсё было дарагім хобі, то зараз сталася прафесіяй.